open-index/open-wikipedia-markdown huggingface dataset:
20 vuotta myöhemmin – live 2000

**20 vuotta myöhemmin – Live 2000** on Hassisen koneen vuonna 2010 julkaistu live-albumi, joka on äänitetty Joensuun Eastpop 2000 -tapahtumassa juhannuksena 2000, jolloin yhtye teki yhden esiintymisen mittaisen comebackin. Tuolloin lavalla nähtiin kaikki yhtyeessä vuosina 1979–1982 vaikuttaneet muusikot, lukuun ottamatta *[[Harsoinen teräs]]* -albumilla soittanutta Jukka Ormaa, joka ei ollut paikalla. 

Poko Rekords julkaisi konsertin DVD-formaatissa jo vuonna 2001 nimellä *[[Hassisen kone – 20 vuotta myöhemmin]]*. DVD:llä on lisäksi mukana viisi kappaletta, jotka ovat alun perin ilmestyneet Aki Kaurismäen elokuvassa *[[Saimaa-ilmiö]]* vuonna 1981, yhtyeen tarina ja diskografia sekä kuvagalleria.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpanot
;Yhtye
* Ismo Alanko – laulu, kitara, piano
* Harri Kinnunen – rummut
* Jussi Kinnunen – basso, taustalaulu
* Reijo Heiskanen – kitara, taustalaulu

* Safka Pekkonen – urut (kappaleet 15 ja 16), kosketinsoittimet (kappaleet 13 ja 14), taustalaulu
* Antti Seppo – saksofoni (kappaleet 15 ja 16)
* Hannu Porkka – ksylofoni (kappaleet 14 ja 16), tamburiini (kappale 16)

## Lähteet

## Aiheesta muualla
* 20 vuotta myöhemmin – live 2000 discogs.com -sivustolla
Sten Pentus

**Sten Pentus** (s. 3. marraskuuta 1981 Tallinna) on virolainen moottoriurheilija. Hän aloitti uransa karting-sarjoissa. Vuonna 2000 Pentus voitti Formula Baltic -sarjan mestaruuden. Vuosina 2000–2001 Pentus voitti Viron Formula 4 -sarjan mestaruuden. Vuosina 2008–2011 Pentus kilpaili Formula Renault 3.5 -sarjassa saavuttaen kaksi voittoa. Vuonna 2012 Pentus kilpaili Auto GP -sarjassa saavuttaen 14 pistettä. Pentus on kilpaillut myös muun muassa Formula Renault NEC, Toyota Racing Series ja Formula Renault UK -sarjoissa.

Hänen sisarensa Keit on poliitikko.

Elokuussa 2014 hän meni naimisiin Kristel Reinsalun kanssa.

## Lähteet

## Aiheesta muualla
* Profiili DriverDB-sivustolla
Dihydrostreptomysiini

**Dihydrostreptomysiini** (C21H41N7O12) on puolisynteettinen aminoglykosidiantibiootti, jota käytetään lähinnä eläinlääketieteessä.

## Ominaisuudet ja käyttö
Dihydrostreptomysiini muistuttaa rakenteeltaan streptomysiiniä ja on sen johdannainen. Se eroaa streptomysiinistä siten, että streptomysiinin sisältävä aldehydiryhmä on pelkistynyt hydroksyyliryhmäksi. Dihydrostreptomysiiniä valmistetaan streptomysiinistä pelkistämällä. Yhdiste tehoaa samoihin bakteereihin kuin streptomysiinikin, erityisesti gramnegatiivisiin bakteereihin, mutta *[[Pseudomonas aeruginosa]]* -kannat ovat usein sille resistenttejä. Eräät muutkin bakteerit kehittävät dihydrostreptomysiinille suhteellisen helposti vastustuskyvyn.

Kuten muutkin aminoglykosidit, dihydrostrepromysiini vaikuttaa sitoutumalla bakteerien ribosomien 30S-alayksikköön ja estävät proteiinisynteesiä. Dihydrostreptomysiini on ototoksinen ja aiheuttaa kuulovaurioita, minkä vuoksi sitä ei enää käytetä ihmisten lääkitsemiseen. Sitä voidaan käyttää vasikoiden ripuliin, vasikoiden stafylokokki-infektion hoitoon, sekä koirilla, lehmillä, sioilla ja hevosilla *[[Leptospira]]*-infektioiden hoitoon. Dihydrostreptomysiiniä voidaan käyttää yhdessä G-penisilliinin, muiden penisilliinien, tai kefaleksiinin kanssa.

## Lähteet

## Aiheesta muualla
*Kyoto Encyclopedia of Genes and Genomes (KEGG): Dihydrostreptomycin 
*ChemBlink: Dihydrostreptomycin
Halkola

**Halkola** on seuraavien henkilöiden sukunimi:

*Henri Halkola (s. 1973), näyttelijä
*Kristiina Halkola (s. 1945), näyttelijä, poliitikko (deva)
Hallikainen

**Hallikainen** on suomalainen sukunimi, joka on muun muassa seuraavilla henkilöillä:

*Elli Hallikainen (s. 1960), kestävyysjuoksija
*Jakke Hallikainen (1965–2007), laulaja ja sanoittaja
*Joel Hallikainen (s. 1961), laulaja
*Joonas Hallikainen (s. 1985), jääkiekkoilija
*Jukka Hallikainen (s. 1976), laulaja, vuoden 2008 tangokuningas
*Jyrki Hallikainen (s. 1961), suomalainen yritysjohtaja, Uroksen hallituksen puheenjohtaja
*Mariina Hallikainen (s. 1985?), suomalainen pelifirman toimitusjohtaja
*Martti Hallikainen (s. 1946), Teknillisen korkeakoulun avaruustekniikan professori
*Mikko Ilmari Hallikainen (s. 1973), kuvataiteilija, kuvanveistäjä ja graafikko
*Niko Hallikainen (s. 1989), kirjailija ja esiintyvä runoilija.
Halmela

**Halmela** on seuraavien henkilöiden sukunimi:

*Arttu Pajulahti, o.s. Halmela (s. 1991), pituushyppääjä ja pikajuoksija
*Janne Halmela (s. 1962), muusikko, ammattisotilas ja säveltäjä
Halmetoja

**Halmetoja** on suomalainen sukunimi, joka on muun muassa seuraavilla henkilöillä:

*Merja Halmetoja (s. 1987), jääkiekkoilija
*Nina Halmetoja, *Nunnu Halmetoja* (s. 1979), kuvittaja ja graafikko
*Oiva Halmetoja (1920–2007), moukarinheittäjä
*Raila Halmetoja (1950–2021), suomalainen radiotoimittaja, tuottaja ja romaniasiain aktivisti
*Suvimarja Halmetoja, muusikko
*Veikko Halmetoja (s. 1977), kuvataidekriitikko.
Hautakoski

**Hautakoski** on seuraavien henkilöiden sukunimi:

*Väinö Erik Hautakoski (1991–1965), jääkäri
*Otto Hautakoski (1995–1948), jääkäri
Hietakyyhky

**Hietakyyhky** (*Pterocles orientalis*) on hietakyyhkyjen heimoon kuuluva lintulaji.

## Tuntomerkit
Hietakyyhky on rakenteeltaan iso ja voimakas ja se on 30-35 senttimetriä pitkä. Siivet ovat leveät, pitkät ja teräväkärkiset ja yläpuolelta kullanruskeat. Pyrstö on lyhyt. Molemmilla sukupuolilla on iso, musta vatsalaikku ja kermankeltainen rintavyö. Koiraalla on harmaa pää ja rinta ja ruskea kurkku, jonka keskellä on musta laikku. Naaraan rinta on kellanruskea ja siinä on heikkoja, mustia täpliä.

Hietakyyhkyn lentoääni on rullaava tai puliseva "tjyrrr'r'r're-ka", joka hidastuu loppua kohti. Lentoon lähtiessä hietakyyhky päästää joskus sointuvan "tjuuo" -äänen.

## Levinneisyys
Hietakyyhkyja elää Portugalissa, Espanjassa, Pohjois-Afrikassa, Lähi-idässä ja Keski-Aasiassa.

## Elinympäristö
Hietakyyhky pesii vähäkasvustoisilla tasangoilla. Se voi nousta myös korkeammalle vuorille ja on sukulaislajejaan vähemmän riippuvainen lämmöstä. Hietakyyhkyt lentävät lähinnä aamuisin kymmeniä kilometrejä juomapaikoille.

## Lähteet
Kamppuri

**Kamppuri** on suomalainen sukunimi, joka on muun muassa seuraavilla henkilöillä:

*Hannu Kamppuri (s. 1957), jääkiekkoilija
*Hannu Kamppuri (s. 1968), raviohjastaja
*Henno Kamppuri (1909–1980), arkkitehti
*Väinö Kamppuri (1891–1972), taidemaalari, professorin arvonimi.
Halttunen

**Halttunen** on suomalainen sukunimi, joka on muun muassa seuraavilla henkilöillä:

*Anida Halttunen (s. 2003), jalkapalloilija
*Eevamaria Halttunen (s. 1969), elämäntaidon valmentaja, näyttelijä ja draamapedagogi
*Elina Halttunen (s. 1952), näyttelijä, kirjailija ja käsikirjoittaja, Kaarlo Halttusen ja Hilkka Helinän tytär
*Elina Halttunen-Salosaari (o.s. *Halttunen*, 1931–2007), kirjallisuudentutkija, opettaja ja toimittaja
*Hilkka Helinä (oik. *Hilkka Helinä Halttunen*, o.s. *Itkonen*, 1916–1973), näyttelijä, Kaarlo Halttusen puoliso
*Ilmari Halttunen (1894–1918), maastohiihtäjä
*Jonne Halttunen (s. 1985), rallin kartanlukija
*Kaarlo Halttunen (1909–1986), näyttelijä
*Kasper Halttunen (s. 2006), jääkiekkoilija
*Lilli Halttunen (s. 2005), jalkapalloilija
*Marjukka Halttunen (oik. *Halttunen-Autiovuori*, s. 1942), näyttelijä, Kaarlo Halttusen ja Hilkka Helinän tytär
*Niko Halttunen (s. 1975), jääkiekkoilija
*Niko Halttunen (s. 2005), pesäpalloilija
*Pentti Halttunen (1849–1923), kansanrunoilija
*Päivi Heikkilä-Halttunen (s. 1966), kirjallisuuskriitikko ja tietokirjailija
*Sanni Halttunen, näyttelijä ja televisiotuottaja
*Satu Halttunen (s. 1974), tanssitaiteilija
*Seppo Halttunen (1927–2013), yrittäjä ja yritysjohtaja, teollisuusneuvos
*Seppo Halttunen (s. 1961), näyttelijä ja ohjaaja
*Tuija Halttunen, dokumenttielokuvaohjaaja ja käsikirjoittaja.
Mashup (tietotekniikka)

**Mashup** tarkoittaa tiedostoa tai sovellusta, joka yhdistelee useita erilaisia digitaalisia tiedostomuotoja tai lähteitä, kuten karttoja, musiikkia, valokuvia, videoita ja animaatioita. Käsite on alun perin lähtöisin musiikista, jossa sillä on tarkoitettu eri kappaleiden samplattuja yhdistelmiä. Mashupin ideana on luoda uutta tietoa yhdistelemällä ja rinnastamalla olemassa olevia tietoja toisiinsa.

## Lähteet
Haverinen

**Haverinen** on seuraavien henkilöiden sukunimi:

*Aino Haverinen (1875–1943), operettitaiteilija ja näyttelijä
*Anna Haverinen (o.s. *Fonsell*, ent. *Kemppi*, ent. *Nurminen*, 1884–1959), kansanedustaja (sos.dem.)
*Bertta Haverinen ( o.s. *Komulainen*, 1914–2001), karjakko, kirjailija ja pakinoitsija
*Espe Haverinen (s. 1964), rockmuusikko
*Henna Haverinen (s. 1982), näyttelijä
*Jari Haverinen (s. 1972), pikajuoksija 
*Joni Haverinen (s. 1987), jääkiekkoilija
*Juulia Haverinen (s. 1993), laulaja
*Kaisa Haverinen (myöh. *Liski*, s. 1968), tv-ohjelmassa *[[Kiinteistökuningatar Kaisa]]* esiintynyt kiinteistövälittäjä
*Margareta Haverinen (oik. *Brita Margareta Brandt*, s. 1952), oopperalaulaja
*Pertti Haverinen (s. 1962), säveltäjä, sovittaja ja tuottaja
*Rea Tallgren (o.s. *Haverinen*, s. 1986), radiotoimittaja ja -juontaja
*Renne Haverinen (1863–1898), Akseli Gallen-Kallelan ja Louis Sparren oppaana maalausretkillä toiminut kruununtorppari.
Havukainen

**Havukainen** on muun muassa seuraavien suomalaisten henkilöiden sukunimi:

*Aino Havukainen (s. 1968), kirjailija
*Inka Havukainen (s. 1996), ampumaurheilija
*Jaku Havukainen, oik. *Jarmo-Pekka Havukainen*, muusikko
*Katariina Havukainen (s. 1990), näyttelijä ja televisiokäsikirjoittaja
*Leena Havukainen (oik. *Leena Havukainen-af Hällström*, s. 1956), teatteriohjaaja 
*Riitta Havukainen (s. 1955), näyttelijä
*Valtteri Havukainen (s. 2001), pesäpalloilija.
Aki Ollikainen

**Aki Ollikainen** (s. 1973 Äänekoski) on suomalainen kirjailija ja toimittaja.

## Elämä ja ura
Ollikainen opiskeli Jyväskylän yliopistossa pääaineenaan yhteiskuntapolitiikka. Vuonna 2007 hän suoritti valokuvaajan ammattitutkinnon.

Ollikaisen Suomen suurten nälkävuosien aikaan sijoittuva esikoisromaani *[[Nälkävuosi]]* (2012) sai Helsingin Sanomien kirjallisuuspalkinnon. Teos sai myös Kiitos kirjasta -mitalin 2013 ja oli ehdolla Finlandia-palkinnon ja Tulenkantaja-palkinnon saajaksi. Bloginpitäjien Blogistanian Finlandia -äänestyksessä 2012 teos sai eniten ääniä. *Nälkävuodessa* esiintyvä lause ”Ensin kaatuu lapsi.” oli Lause-Finlandia-ehdokkaana. Teoksen englanninnos *White Hunger* oli vuoden 2016 kansainvälisen Booker-palkinnon ehdokkaiden pitkällä listalla, jolla oli 13 teosta.

Ollikaisen toinen romaani *Musta satu* (2015) pohjautuu niin kutsuttuun Tattarisuon tapaukseen. Vuonna 2018 ilmestynyt kolmas romaani *Pastoraali* kuvaa yhden kesäisen vuorokauden tapahtumia suomalaisella maalaispaikkakunnalla eri näkökulmista. 

Ollikainen on julkaissut puolisonsa Milla Ollikaisen kanssa kirjailijanimellä A. M. Ollikainen yhteistyössä kirjoitetun dekkarin *Kontti* (2021). He voittivat käsikirjoituksella Rikos 2019 -kilpailun, jossa etsittiin kansainvälisen tason jännityskäsikirjoituksia. Kirjan käännösoikeudet myytiin ennen sen ilmestymistä Alankomaihin, Latviaan, Liettuaan, Norjaan, Puolaan, Saksaan, Sloveniaan, Tanskaan, Tšekkiin, Turkkiin, Unkariin ja Viroon. *Kontti* aloittaa poliisi Paula Pihlajasta kertovan kirjasarjan. Vuonna 2021 ilmestyi myös Ollikaisen ja jääkiekkoilija Siim Liivikin yhdessä kirjoittama elämäkertateos *Fuck You Liivik*.

Ollikaisilla on kaksi lasta. Perhe asuu Lohjalla. Aiemmin he asuivat Sammatissa Eeva Joenpellon kirjailijakodissa.

## Teokset
* 
* 
* 
* 
* 
* 

;A. M. Ollikainen
* 
* 

## Lähteet

## Aiheesta muualla
* Aki Ollikainen Kustannusosakeyhtiö Siltalan sivuilla
* Aki Ollikainen Prosak-proosaklubilla 15.1.2013 Kirjastokaista-video.
Bollmora

**Bollmora** on samannimisen Tyresön kunnan keskustaajama. Se sijaitsee Tukholman läänissä ja Södermanlandin historiallisessa maakunnassa Keski-Ruotsissa.

Bollmora muodosti aikaisemmin oman taajamansa, mutta kasvoi sitten yhteen Tukholman taajaman kanssa.

## Väestönkehitys

## Lähteet
Zuwara

**Zuwara** on satamakaupunki Luoteis-Libyassa. Sinne on matkaa Tripolista 102 kilometriä ja Tunisian rajalta 60 kilometriä. Sen asukasluku on noin 180&nbsp;000, ja seudulla puhutaan erästä berberikieliin kuuluvaa kieltä. He edustavat pääasiassa islamin ibadilaisuutta. 

Seitsemän kilometrin päässä kaupungin länsipuolella on Zwaran lentoasema.

## Lähteet
Pikkumehiläissyöjä

**Pikkumehiläissyöjä** (*Merops orientalis*) on mehiläissyöjien heimoon kuuluva säihkylintulaji.

## Tuntomerkit
Pikkumehiläissyöjän pituus on 20–25 senttimetriä, joista pyrstöjouhien osuus on 2–8 senttimetriä. Pikkumehiläissyöjä on väritykseltään vihreä. Sen silmien ja kurkun alaosan poikki kulkevat mustat juovat. Sukupuolet ovat samannäköiset, mutta nuoret yksilöt ovat vanhoja himmeämmän värisiä ja niiden pyrstöjouhet ovat lyhyet. Israelissa ja Jordaniassa elävän alalajin *cyanophrys* naama on sininen ja pyyrstöjouhet lyhyehköt. Niilin suistolla elävän *cleopatra*-alalajin höyhenpuku on himmeämmän vihreä ja siltä puuttuu naaman sininen väri. Lisäksi sen pyrstöjouhet ovat pidemmät.

Pikkumehiläissyöjän kutsuääniä ovat lyhyt, kova ”kitt” ja rullaava, metallinen ”krrit”. Laulu, josta puuttuu selvä rakenne, on nopeana toistuva ja erilaisista kovista, rullaavista ja kimeistä äänistä koostuva sarja.

## Levinneisyys
Pikkumehiläissyöjiä elää Lähi-idässä, Etelä-Aasiassa sekä Länsi-Afrikassa ja Keski- ja Itä-Afrikan pohjoisosissa.

## Lähteet

## Aiheesta muualla
*Laji.fi: Pikkumehiläissyöjä (''Merops orientalis'')
*ITIS: Merops orientalis
Lavina-Uragan

**Lavina-Uragan** () on Venäjän sisäministeriön käyttöön kehitetty panssaroitu vesitykkiajoneuvo, joka on suunniteltu erityisesti joukkojenhallintaan ja mielenosoitusten tukahduttamiseen, mutta sitä voidaan käyttää myös tulipalojen sammuttamiseen. NPO ”Spetstehnika i svjaz” -yhtiön kehittämä ajoneuvo on rakennettu Vargašinskin tehtaalla Ural-532362 -alustalle. Virallisesti sitä kutsutaan ”joukkojen vesijäähdytyslaitteeksi”.

## Historia ja kehitys
Lavina-Uraganin ensimmäinen malli esiteltiin 1990-luvun alussa, mutta se ei menestynyt suuren kokonsa vuoksi. Nykyinen malli kehitettiin Ural-alustalle, ja sen prototyyppi valmistui vuonna 2005. Ajoneuvo on neliakselinen ja kaksiohjaamoinen, ja se on suunniteltu kevyemmäksi kuin edeltäjänsä.

## Tekniset ominaisuudet
Lavina-Uraganissa on 300 hevosvoiman YaMZ-7601-dieselmoottori, joka mahdollistaa 60–80 km/h maksiminopeuden. Ajoneuvo on 11 m pitkä, 2,5 m leveä ja 3,5 m korkea, ja sen kokonaismassa on 26&nbsp;100 kg. Miehistöön kuuluu neljä henkilöä. Panssarointi vastaa 2A-luokkaa, joka suojaa metsästyskiväärien luodeilta ja haulikon laukauksilta, mutta aiemmat mallit kestivät myös automaattiaseita. Renkaat ovat tulenkestävät.

## Varustelu
Ajoneuvossa on vesisuihkujärjestelmä, joka koostuu kahdesta kauko-ohjattavasta vesitykistä katolla ja kahdesta lyhyemmän kantaman tykistä etupuskurissa. Ne kykenevät ampumaan vettä jopa 60 metrin päähän. Vesisäiliön tilavuus on 9&nbsp;000 litraa, mikä riittää 10 minuutin toimintaan täydellä teholla. Lisäksi ajoneuvossa on säiliöt vaahto-, väri- ja aktiiviaineille, kuten pippuriuutteelle tai pysyvälle värille, sekä savukranaatinheittimet, kranaatinheittimet kyynelkaasu- ja kumiluotiampumiseen, videovalvontajärjestelmä, äänentoistojärjestelmä, kaasusuojaus, kattoon asennetut valonheittimet ja hydraulinen puskulevy esteiden raivaamiseen.

## Käyttötarkoitus
Lavina-Uragan tukee Venäjän OMON- ja sisäministeriön joukkoja joukkojenhallintatehtävissä, erityisesti mielenosoitusten hajottamisessa. Sitä voidaan käyttää myös tulipalojen sammuttamiseen, mutta pääasiallinen tarkoitus on mellakoiden hallinta.

## Suunnittelu ja kritiikki
Ajoneuvon panssaroitu ohjaamo ja moottoritila tarjoavat suojaa, mutta suunnittelussa on puutteita, kuten avoimet kahvat ja portaat, jotka helpottavat kiipeämistä ajoneuvoon, sekä heikko viimeistely, esimerkiksi ruostetta ja huonosti kiinnitettyjä osia. Verrattuna israelilaisiin Beit Alfa Technologiesin vesitykkeihin Lavina-Uragan on halvempi (9 miljoonaa ruplaa vs. 11 miljoonaa), mutta sen ulkonäkö on pelottavampi ja viimeistelyn laatu heikompi.

## Lähteet
Djursholm

**Djursholm** on Danderydin kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa.

Djursholm oli ensimmäinen Tukholman ulkopuolelle rakennettu korkeatasoinen huvilakaupunki, ja se rakennettiin noin vuosina 1889–1890. Teollistumisen aikana Tukholma kasvoi, mutta 1800-luvun lopusta lähtien muuttoliike suuntautui myös poispäin kaupungista. Aluksi enimmäkseen asuntopulaa pakenevat työläiset, mutta myöhemmin myös varakkaat tukholmalaiset muuttivat pois kaupungista ajan hengen mukaisesti raikkaan ilman, luonnon ja hyvän hygienian vuoksi. Nykyään Djursholmissa sijaitsevat Tukholman kalleimmat asunnot, ja alueella on asunut monia  talous- ja kulttuurieliitin edustajia.

Aloitteen Djursholmin rakentamisesta teki pankinjohtaja Henrik Palme, joka oli aiemmin yrittänyt rakentaa omakotitalo-huvilakaupungin Tukholman lähelle, tuolloin Humlegårdenin pohjoispäähän, mutta siellä tonttimaan hinta nousi liian korkeaksi. Vuonna 1889 Palme perusti Djursholms AB:n ja osti Djursholmsgodsetin 500 000 kruunulla. Seuraavana vuonna uusi junarata yhdisti huvilakaupungin Roslagsbanan-linjaan, jolloin muodostui junayhteys Engelbrektsplanille. Djursholmenille kaavoitettiin suuria tontteja joilla oli usein melkoisia korkeuseroja. Maata ei tasoitettu, vaan talot rakennettiin rinteisiin ja laaksonpohjille tehtiin puutarhoja ja kasvimaita.

Djursholm ei varsinaisesti muodosta omaa taajamaansa, vaan sen katsotaan kuuluvan Tukholman taajamaan. Djursholm oli kaupunkina 1970-luvun alun kuntauudistukseen asti. Tuolloin se liitettiin Danderydin kuntaan, jonka vaakunaksi otettiin Djursholmin vanha vaakuna.

## Lähteet

## Aiheesta muualla
Täby

**Täby** on samannimisen Täbyn kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 61 272 asukasta.

Osa Täbyn taajamasta kuuluu sen eteläiseen naapurikuntaan Danderydiin. Aivan pieni osa siitä kuuluu myös Sollentunan kuntaan. Koko Täbyn kunta oli 1970-luvun alun kuntauudistukseen asti kauppala.

## Väestönkehitys

## Lähteet

## Aiheesta muualla
Ryhmämuotokuva

**Ryhmämuotokuva** eli **yhteismuotokuva** on useampaa henkilöä kuvaava muotokuva.

Alankomaiden taiteessa tehtiin 1500- ja 1600-luvulla paljon ryhmämuotokuvia, jotka esittävät jonkin ammattikunnan tai järjestön johtomiehiä. Kuvia nimitetään regenttikuviksi. Yleensäkin ryhmämuotokuvat olivat suosittuja protestanttisessa maailmassa ja uskonpuhdistuksen jälkeen, erityisesti barokin aikana.

### Tunnettuja ryhmämuotokuvia
* Giovanni Arnolfini ja hänen vaimonsa (kaksoismuotokuva)
* Hovinaiset
* Mount Rushmore (Yhdysvaltain presidenttejä kuvaava monumentaaliveistos)
* Symposion
* Tohtori Tulpin anatomianluento
* Yövartio

## Lähteet

## Aiheesta muualla
Onni Turpeinen

**Onni August Turpeinen** (2. lokakuuta 1879 Hausjärvi – 15. marraskuuta 1928 Hyvinkää) oli suomalainen apteekkari ja lääketehdas Orionin perustaja. 

Turpeisen vanhemmat olivat konttoristi August Turpeinen ja Fanny Simelius. Turpeinen tuli apteekkialalle vuonna 1894, ja suoritti ylioppilastutkinnon ja valmistui filosofian kandidaatiksi 1904. Samana vuonna hänestä tuli proviisori ja vuonna 1921 filosofian lisensiaatti (tohtori), väitöskirjan aiheenaan *Rehurasvan vaikutus maitorasvan kokoomukseen*. Vuosina 1906–1911 hän toimi Tampereen elintarvikkeiden tarkastusaseman johtajana ja 1911–1916 Helsingin apteekkarien keskuslaboratorion johtajana. Turpeinen oli perustamassa lääketehdas Orionia vuonna 1917 ja toimi sen johtajana kuolemaansa saakka, samoin kuin vuodesta 1922 alkaen apteekkarina Helsingissä. Farmakopeakomitean jäsen hän oli 1906–1914 ja vuodesta 1925 Suomen Apteekkariyhdistyksen sihteeri.

Turpeisen puoliso vuodesta 1905 oli Elsa Sigrid Ahola. Heidät on haudattu Kulosaaren hautausmaalle.

## Lähteet

## Aiheesta muualla
* Lääketehdas Orionin historia  (Viitattu 17.11.2012)
* Onni Turpeinen : Vitamiineista, Suomen Kuvalehti, 25.10.1924, nro 43, s. 7, Kansalliskirjaston digitaaliset aineistot
Rymättylän rukoushuone

**Rymättylän rukoushuone** on Otavan saarella Rymättylässä, Naantalin kaupungissa sijaitseva rukoushuone. Rakennuksen omisti rukoushuoneyhdistys ja sen toiminnan loputtua vuonna 1975 siirtyi rakennus Rymättylän seurakunnalle. 

Harkkokiviperustainen varsin kookas Rymättylän rukoushuone on hirsirakenteinen, ja sen ulkoseinät on vuorattu laudoituksella. Ikkunat ovat leveitä T-mallisia, ja niiden yläosat on jaettu pienempiin ikkunaruutuihin. Talon salissa on pyöreä peltiuuni. Rukoushuone on korkea ja sisustettu puupaneeleilla. Tilan akustiikka on hyvä.

## Historia

Rukoushuoneen raketamiseen vaikuttivat voimakkaasti etenkin lähetyssaarnaaja Frans Hannulan pitämät lähetysjuhlat. Rukoushuoneen rakentaminen aloitettiin keväällä 1911 ja se saatiin valmiiksi vuonna 1912. Rakennuksen suunnitteli kirvesmies Antti Engblom, joka otti mallia Naantalin ja Lemun uusista rukoushuoneista. Rymättylän rukoushuone on Lemun rukoushuoneen mallinen, mutta suurempi. 1950-luvun lopulla tehdyn korjauksen yhteydessä rakennukseen rakennettiin matala satulakattoinen lisäsiipi vuonna 1959.

Alkuaikoina toiminta oli vahvasti lähetyshenkistä ja tilaisuuksissa puhuivat muun muassa vierailevat papit. Rukoushuonetta käytti Rymättylän kolme aktiivista lähetysjärjestöä: lähetysseura, merimieslähetys ja evankeliumiyhdistys. Rukoushuoneella pidettiin myös pyhä- ja rippikoulua, hautajaisia, sekä kunnan, seurakunnan ja yhdistysten kokouksia. Myös erilaiset kuorot ja musiikkiryhmät harjoittelivat ja esiintyivät tiloissa. Rakennuksen siirryttyä vuonna 1975 seurakunnalle, on sen jälkeen tiloissa toiminut lähinnä partiolippukunta Rymättylän Märssyvahdit.

## Lähteet
Michael Parks

**Michael Parks** (24. huhtikuuta 1940 Corona, Kalifornia – 9. toukokuuta 2017) oli yhdysvaltalainen näyttelijä ja laulaja. Näyttelijänä hänet tunnetaan muun muassa rooleistaan televisiosarjoissa *[[Colbyt]]*, *[[Twin Peaks]]* ja *[[Walker, Texasista]]*.

## Valikoitu filmografia
**[[Then Came Bronson]]* (1969–1970)
**[[Colbyt]]* (1986–1987)
**[[Twin Peaks]]* (1990)
**[[The Hitman (elokuva)|The Hitman]]* (1991)
**[[Walker, Texasista]]* (1993)
**[[Väkivallan vihollinen 5 – kalman kasvot]]* (1994)
**[[Hämärästä aamunkoittoon]]* (1996)
**[[Kill Bill: Volume 1]]* (2003)
**[[Kill Bill: Volume 2]]* (2004)
*** (2007)
**[[Jesse Jamesin salamurha pelkuri Robert Fordin toimesta]]* (2007)
**[[Smokin’ Aces 2: Assassins’ Ball]]* (2010)
**[[Argo (vuoden 2012 elokuva)|Argo]]* (2012)
**[[Django Unchained]]* (2012)
**[[Tusk]]* (2014)

## Lähteet

## Aiheesta muualla
* 
*
Gilbert Stuart

**Gilbert Charles Stuart** (alun perin **Stewart**; 3. joulukuuta 1755 – 9. heinäkuuta 1828) oli yhdysvaltalainen taidemaalari.
Häntä pidetään yhtenä Yhdysvaltojen taiteen merkittävimmistä muotokuvamaalareista.

Parhaimpana Stuartin tunnetuista teoksista pidetään keskeneräistä George Washingtonin muotokuvaa, jota toisinaan kutsutaan nimellä *The Athenaeum*. Stuart aloitti työn 1796, mutta se ei tullut koskaan valmiiksi. Hän piti maalauksen itsellään ja käytti sitä mallina noin 130 kopion maalaamisessa, kopiot hän myi 100 dollarin kappalehintaan. Kuva on varsin kuuluisa siksikin, että se on kuvattu yhden dollarin setelissä. Lisäksi sitä on käytetty monissa postimerkeissä. Alkuperäinen maalaus on Bostonin taidemuseon kokoelmissa.

Uransa aikana Gilbert Stuart maalasi muotokuvan yli tuhannesta henkilöstä, muun muassa Yhdysvaltojen kuudesta ensimmäisestä presidentistä. Stuartin maalauksia on monissa museoissa kuten Metropolitan Museum of Art ja National Gallery.

## Muotokuvien kohteita

*John Adams - Yhdysvaltain toinen presidentti
*John Quincy Adams - Yhdysvaltain kuudes presidentti
*Horatio Gates - Yhdysvaltain vapaussodan kenraali
*Thomas Jefferson - kolmas presidentti
*James Madison - neljäs presidentti
*James Monroe - viides presidentti
*Joshua Reynolds - englantilainen taidemaalari
*George Washington - Yhdysvaltain ensimmäinen presidentti
*Martha Washington - edellisen vaimo
*Benjamin West - yhdysvaltalainen taidemaalari

## Muotokuvia

File:Gilbert Stuart Selfportrait.jpg|Omakuva 1778.
Tiedosto:GSskater.jpg|*The Skater*, 1782, William Grantin muotokuva.
Tiedosto:Benjamin West by Gilbert Stuart 1783-84.jpg|Benjamin West, 1783–84
File:Gilbert Stuart Sir Joshua Reynolds.jpg|Joshua Reynolds, 1784
File:JohnSingletonCopley.jpeg|Taidemaalari John Singleton Copley, 1784
File:The Children of the Second Duke of Northumberland by Gilbert Stuart 1787.jpeg|Northcumberlandin herttuan lapset, ryhmämuotokuva 1787.
File:George Washington 1795.jpg|George Washington, 1795, Metropolitan Museum of Art
File:Gilbert Stuart - Martha Washington (The Athenaeum Portrait) - Google Art Project.jpg|Martha Washington, "Atheneum"-muotokuva, 1796.
Tiedosto:Washington (3).jpg|*Lansdowne portrait*, George Washington, 1797
File:Stuart-george-washington-constable-1797.jpg|George Washington 1797
File:RISD Gilbert Stuart Washington.jpg|*George Washington*, 1805.
File:WashingtonAtDorchesterHeightsByStuart.jpeg|*George Washington At Dorchester Heights,* 1806.
File:Breschard the circus rider full.jpg|Sirkusratsastaja John Bill Rickettsin eli Breschardin muotokuva, 1808.
File:Washington Allston by Gilbert Stuart.jpeg|Washington Allstonin muotokuva 1818.


## Postimerkeissä

File:George Washington2 1861 Issue-10c.jpg|~ 1861 ~
File:George Washington 1861 Issue-12c.jpg|~ 1861 ~
File:George Washington2 1903 Issue-2c.jpg| ~1903 ~
File:Washington 1954 Issue2-1c.jpg|~ 1954 ~


## Lähteet

## Aiheesta muualla

*National Gallery of Art, Washington 
*Elämäkerta, National Gallery of Art 
*Gilbert-Stuart.org
Häyrinen

**Häyrinen** on suomenkielinen sukunimi. Tunnettuja nimenkantajia ovat:

* Aapeli Häyrinen (1843–1895), maanviljelijä, valtiopäivämies ja lahjoittaja
* Aapeli Häyrinen (1888–1949), toimitusjohtaja
* Ari Häyrinen (s. 1964), kirkkomuusikko ja kuoronjohtaja
* Ensio Häyrinen (1911–1990), kaupunginjohtaja ja pesäpalloilija
* Erkki Häyrinen (1907–1977), diplomi-insinööri ja Teknillisen korkeakoulun tekstiilitekniikan professori
* Hannes Häyrinen (alk. *Johan Erik Högdahl*, 1914–1991), näyttelijä, ohjaaja, käsikirjoittaja ja teatterinjohtaja
* Liisa Nevalainen (oik. *Anna-Liisa Häyrinen*, e. *Högdahl*, o.s. *Nevalainen*, 1916–1987), näyttelijä ja kirjailija, Hannes Häyrisen puoliso
* Olavi Häyrinen (1912–1986), insinööri, yrittäjä ja yritysjohtaja, teollisuusneuvos
* Raimo Häyrinen (1940–2020), urheiluselostaja
* Riikka Häyrinen, o.s. *Rantanen*, ringettepelaaja
* Taru Palsa (o.s. *Häyrinen*, s. 1988), kestävyysjuoksija
* Tellervo Häyrinen (1908–2000), kirjailija ja lausuja
* Terhi Häyrinen (o.s. *Markkanen*, s. 1973), ampumahiihtäjä
* Urpo Häyrinen (1937–1992), virkamies, luonnonsuojelija, luontokuvaaja ja luontokirjailija, Erkki Häyrisen poika.

## Katso myös
* Häyrynen
Kuukausi järvellä

**Kuukausi järvellä** () on John Irvinin ohjaama yhdysvaltalais-brittiläinen romanttinen draamakomediaelokuva vuodelta 1995. Elokuva perustuu H. E. Batesin romaaniin, jonka pohjalta Trevor Bentham laati käsikirjoituksen. Elokuvan pääosissa ovat Vanessa Redgrave, Edward Fox ja Uma Thurman.

*Kuukausi järvellä* sai maailmanensi-iltansa 11. syyskuuta 1995 Toronton elokuvajuhlilla. Yhdysvalloissa elokuva sai ensi-iltansa 22. syyskuuta 1995 ja Britanniassa 21. kesäkuuta 1996.

Vuonna 1996 Vanessa Redgrave oli ehdokkaana roolisuorituksestaan parhaan naispääosan (musikaali tai komedia) Golden Globen saajaksi.

## Juoni

Vuonna 1913 naimaton neiti Bentley (Vanessa Redgrave) nautti kesälomastaan Italian Comojärvellä isänsä kanssa ennen ensimmäisen maailmansodan syttymistä. Elokuva sijoittuu 24 vuotta myöhempään aikaan, vuoteen 1937, ja neiti Bentleyn isä on hiljattain kuollut. Puhdistaakseen ilmapiiriä isän menettämisen jälkeen hän päättää palata Comojärvelle yksinään viettämään kuukauden kestävää kesälomaa.

Pian hän tapaa rehdin poikamiehen nimeltä Major Wilshaw (Edward Fox) ja kiinnostuu tästä. Seudulle saapuu kuitenkin myös nuori amerikkalainen neiti Beaumont (Uma Thurman), joka alkaa liehitellä Wilshaw’ta.

## Näyttelijät

## Aiheesta muualla
* 
* 
*
Pastori Jussilainen

**Pastori Jussilainen** on Matti Kassilan käsikirjoittama ja ohjaama komediaelokuva vuodelta 1955. Se perustuu Gustaf von Numersin näytelmään *Pastori Jussilainen*, joka kertoo äreästä ja ripeäotteisesta kylän papista. 

Elokuvassa pastori Jussilaisen roolissa on Edvin Laine. Elokuva palkittiin parhasta musiikista sekä Kirsti Ortola parhaasta naissivuosasta Jussi-palkinnolla vuonna 1956 

## Juoni

Tapahtumat sijoittuvat savolaiseen kirkonkylään 1800-luvun loppupuolella. Uudenlaiset ajatukset, kuten naisasia- ja kansanopistoaatteet tekevät tuloa kylään. Nämä uuden aatemaailman vaikutteet eivät kuitenkaan saa pastoria innostumaan. Kun pastorin anoppi yllättäen saapuu vierailulle, edessä on todellinen tahtojen taistelu. Anoppi laittaa pappilassa paikat uuteen uskoon, ja näin muuttuvat myös pastorin vanhoilliset ja edistyksenvastaiset käsitykset. Häntä piinaavat myös naisongelmat. Paikalliset uskovaiset järkyttyvät, kun pastori ottaa vähän totia. Anoppia taas pidetään pahuuden ruumiillistumana. 

## Näyttelijät

## Arviot

*Elokuvauutiset.fi*-sivuston arvostelija pitää elokuvaa toimivana komediana ja näyttelijätyötä kautta linjan suorastaan erinomaisena. Erityisesti Laineen suoritus pastorina saa kiitosta.

## Lähteet
Norjan ja Ruotsin raja

**Norjan ja Ruotsin raja** on 1&nbsp;630 kilometriä pitkä valtionraja. Se kulkee pääasiassa pitkin Kölivuoristoa, ja sen kulku perustuu Ruotsin ja Tanskan sopimuksiin vuosilta 1734 ja 1751 (Strömstadin sopimus).

Raja alkaa etelässä Svinesundista ja päättyy pohjoisessa Suomen rajalle Kolmen valtakunnan rajapyykille.

## Liikenne
Rautatie ylittää rajan neljässä kohdassa: Kornsjøssä (Norjan Østfoldbanen – Ruotsin Norge/Vänerbanan), Charlottenbergissä (Kongsvingerbanen – Värmlandsbanan), Storlienissä (Meråkerbanen – Mittbanan) ja Riksgränsenissä (Ofotbanen – Malmbanan).

Rajan ylittäviä maanteitä on useita, muun muassa eurooppatiet E6, E10, E12, E14, E16 ja E18.

## Lähteet

## Aiheesta muualla

* Historisk sammendrag vedrørende riksgrensa Norge – Sverige Rajan historiaa (norjaksi)
Valentino

**Valentino** tarkoittaa esimerkiksi seuraavia:

;Etunimenä
*Valentino, *Valentino Garavani* (1932–2026), italialainen muotisuunnittelija
*Valentino Carrera (1834–1895), italialainen runoilija ja näytelmäkirjailija
*Valentino Lazaro (s. 1996), itävaltalainen jalkapalloilija
*Valentino Mazzola (1919–1949), italialainen jalkapalloilija
*Valentino Rossi (s. 1979), italialainen ratamoottoripyöräilijä
;Sukunimenä
*Bobby Valentino, oik. *Robert Wilson* (s. 1979), yhdysvaltalainen R&B-laulaja
*Gregg Valentino (s. 1960), yhdysvaltalainen kehonrakentaja
*Henry Valentino, oik. *Hans Blum* (1928–2024), saksalainen laulaja ja lauluntekijä
*Rudolph Valentino (1895–1926), italialainen näyttelijä
*Val Valentino (s. 1956), yhdysvaltalainen taikuri
;Muita merkityksiä
**[[Valentino, suuri rakastaja]]* (*Valentino*), Lewis Allenin ohjaama elokuva vuodelta 1951
**[[Valentino (vuoden 1977 elokuva)|Valentino]]*, Ken Russellin ohjaama elokuva vuodelta 1977.
Hentunen

**Hentunen** tai **Hendunen** on seuraavien henkilöiden sukunimi:

*Ernesti Hentunen (1885–1951), asianajaja, Totuuden torven julkaisija
*Jukka Hentunen (s. 1974), jääkiekkoilija
*Marja-Leena Hyvärinen (o.s. *Hentunen*, s. 1950), iskelmälaulaja
*Mika Hentunen (s. 1966), Yleisradion ulkomaantoimittaja
*Paul Hendunen (1824–1904), tehtaanhoitaja, maanviljelijä ja valtiopäivämies
Ballet Pathétique

**Ballet Pathétique** on Jorma Uotisen koreografioima nykytanssiteos. Se kantaesitettiin Helsingin Kaupungiteatterin pienellä näyttämöllä vuonna 1989, jonka jälkeen sitä on esitetty mm. Suomen kansallisoopperassa vuosina 1994, 2001 ja 2010. *Ballet Pathétiquessa* musiikkina käytetään Pjotr Tšhaikovskin Sinfonia nro 6 op 74 "pateettinen". Ennen *Ballet Pathétiqueta* Uotinen oli luonut Tero Saariselle soolon Pariisin kansainvälisiin balettikilpailuihin vuonna 1988, josta *Ballet Pathétique* sai teemansa.

## Lähteet
*Tanka
Hujanen

**Hujanen** on muun muassa seuraavien suomalaisten henkilöiden sukunimi:

*Jaana Hujanen (s. 1966), viestintätieteilijä ja journalistiikan professori
*Oona Hujanen (s. 1994), aitajuoksija
*Touko Hujanen (s. 1986), valokuvaaja.
Kaikenkarvaiset lemmikit

**Kaikenkarvaiset lemmikit** () on Michael Lehmannin ohjaama yhdysvaltalainen romanttinen komedia vuodelta 1996. Romanttisen komedian pääosissa ovat Uma Thurman, Janeane Garofalo, Ben Chaplin ja Jamie Foxx. *Kaikenkarvaiset lemmikit* on Janeane Garofalon ensimmäinen pääosa ja Ben Chaplinin ensimmäinen yhdysvaltalainen elokuva.

Elokuvan käsikirjoituksen laati Audrey Wells. Tuottajana toimi Cari-Esta Albert ja säveltäjänä Howard Shore. *Kaikenkarvaiset lemmikit* sai ensi-iltansa 26. huhtikuuta vuonna 1996. Suomessa elokuva ei päässyt teatterilevitykseen, mutta elokuva julkaistiin VHS:lle vuonna 1997.

## Juoni
Valokuvaaja Brian (Ben Chaplin) ihastuu radio-ohjelmaa juontavan eläinlääkärin ääneen ja pyytää tätä treffeille. Ujo ja huonosta itsetunnosta kärsivä Abby Barnes (Janeane Garofalo) suostuu tapaamiseen, mutta valehtelee samalla olevansa kaunis ja pitkä blondi. Sellainen on malli Noelle Slusarsky (Uma Thurman), joka asuu Abbyn naapurissa. Abby pyytääkin Noellea olemaan hänen sijaisensa treffeillä ja sotku kehittyy, kun Abbya esittävä Noelle ihastuu Brianiin. Brian taas luulee tapailevansa Abbya, joka seuraa romanssia kateellisena.

## Näyttelijät

## Tuotanto
*Kaikenkarvaiset lemmikit* kuvattiin Kalifornian Santa Monicassa ja Los Angelesissa.

## Vastaanotto
Elokuvalla on Rotten Tomatoes -sivustolla 84 prosentin "tuore"-arvosana. Elokuva oli kaupallinen menestys.

Janeane Garofalo oli ehdokkaana parhaan komediaesiintyjän MTV Movie Awardiin vuonna 1997.

## Muuta
Vaikka elokuva oli kunnon kaupallinen menestys, Garofalo oli erittäin epätyytyväinen siihen sanoen elokuvaa "kuluneeksi" ja epärealistiseksi.

## Soundtrack
A&M Records julkaisi soundtrackin 2. huhtikuuta 1996. Soundtrackin tuotti Howard Shore.

## Lähteet

## Aiheesta muualla
* 
* 
* 
* ''Kaikenkarvaiset lemmikit'' Rotten Tomatoesissa
Raimo ”Remppu” Aaltonen

**Raimo ”Remppu” Aaltonen** on suomalainen graafikko ja tekstaaja. Hän toimi 1970-luvulta lähtien Ilta-Sanomien graafikkona ja sarjakuvien tekstaajana. Hän on tekstannut sanomalehtisarjakuvien lisäksi Aku Ankkaa. Hänen tekstaustyylinsä on noussut suomen tunnistetuimmaksi ja myöhemmin hänen käsialansa mallinnettiin tietokoneelle ja sitä käytetään edelleen. Hän tekstasi pitkään Charles M. Schulzin *[[Tenavat|Tenavia]]*. Sarjassa esiintynyt Ressun veli Remppu () sai suomenkielisen nimensä Aaltosen lempinimen mukaan.

## Lähteet
Boom Blox Bash Party

**Boom Blox Bash Party** (Euroopassa **Boom Blox Smash Party**) on EA Los Angelesin sekä Amblin Entertainmentin kehittämä ja EA Los Angelesin julkaisema fysiikkapohjainen pulmapeli. Se on jatko-osa Boom Bloxille, ja se julkaistiin Pohjois-Amerikassa 19. toukokuuta ja Euroopassa 29. toukokuuta 2009 Wii-konsolille. Peli sisältää yli 400 uutta tasoa, ja pelaajat pystyvät lataamaan uusia tasoja sekä heidän omia muokattuja tasoja netin kautta jakamiseen. Pelin kehitys aloitettiin välittömästi edeltäjän valmistuttua ja se julkistettiin virallisesti 28. tammikuuta 2009. Kuten edeltäjänkin, tämänkin pelin suunnitteli elokuvaohjaaja Steven Spielberg.

Boom Blox Bash Partyn pelattavuus muistuttaa edeltäjää, mutta se sisältää kuitenkin uutta mekaniikkaa. Sillä on myös vähemmän painotusta ampumistilassa, jonka kehittäjät kommentoivat olleen heidän vähiten suosittu moodi *Boom Bloxissa*. Peli luotiin osana Electronic Artsin ja Steven Spielbergin välistä sopimusta luoden kolme alkuperäistä ominaisuutta. Huhtikuussa 2012 EA sulki nettipalvelimet, jonka myötä pelaajat eivät voi enää ladata käyttäjien luomia pelejä.

## Lähteet
Aurore Jéan

**Aurore Jéan** (o.s. **Cuinet**, s. 25. kesäkuuta 1985 Besançon) on ranskalainen uransa lopettanut maastohiihtäjä, joka edusti seuratasolla Douanes Skieurs Rousselands -seuraa.

Maastohiihdon maailmancupissa Jéan kilpaili ensimmäisen kerran La Clusaz'ssa joulukuussa 2006. Ensimmäisen palkintokorokesijoituksensa Jéan saavutti Sotšissa helmikuussa 2013 oltuaan sprintissä toinen.

Jéan osallistui ensimmäisen kerran aikuisten arvokilpailuihin Liberecin MM-kilpailuissa 2009. Vancouverin olympialaisissa 2010 hän oli neljästoista 30 kilometrin perinteisen hiihtotavan kilpailussa ja kuudes viestissä. Oslon MM-kilpailut 2011 eivät tuoneet hänelle menestystä. Val di Fiemmen MM-kilpailuissa 2013 hän sijoittui yhdistelmäkilpailussa 13:nneksi ja viestissä kuudenneksi. Sotšin olympialaisissa 2014 hän sijoittui viestissä neljänneksi, 30 kilometrin vapaan hiihtotavan yhteislähtökilpailussa kuudenneksi, perinteisen hiihtotavan parisprintissä 11:nneksi ja vapaan hiihtotavan henkilökohtaisessa sprintissä 12:nneksi. Falunin MM-kilpailuissa 2015 Jéan osallistui vain viestiin, jossa Ranska sijoittui kahdeksanneksi. Pyeongchangin olympialaisissa 2018 hän oli vapaan hiihtotavan parisprintissä kahdeksas, viestissä kahdestoista sekä henkilökohtaisilla matkoilla parhaimmillaan 10 kilometrin vapaan hiihtotavan kilpailussa 22:s ja 15 kilometrin yhdistelmähiihdossa 23:s.

Jéan lopetti uransa maastohiihtäjänä keväällä 2018.

## Lähteet

## Aiheesta muualla
*Aurore Jéanin kotisivut
Heikkonen

**Heikkonen** on suomalainen sukunimi, joka on muun muassa seuraavilla henkilöillä:

*Erkki Heikkonen (1925–2001), poliitikko (Kokoomus), Helsingin kaupunginvaltuuston puheenjohtaja
*Johannes Heikkonen (1892–1938), kivityömies, Karjalan Autonomisen Sosialistisen Neuvostotasavallan sotakomissaari
*Kristiina Heikkonen (s. 1956), graafikko
*Olli Heikkonen (s. 1965), runoilija.

## Entinen sukunimi
*Maunu Kurkvaara (ent. *Mauno Heikkonen*, salanimi *Sakari Vaara*, 1926–2023), taidemaalari, elokuvaohjaaja
*Hilkka Nieminen (o.s. *Heikkonen*, 1927–2015), kuurosokea kirjailija.
Hiisi (täsmennyssivu)

**Hiisi** voi viitata tai liittyä seuraaviin:
__NOTOC__
## Yleisnimi
* hiisi, kulttipaikka tai pyhä lehto itämerensuomalaisten kansojen alkuperäisuskonnossa, myöhemmin henkiolennon nimitys
* hiidenkiuas, hautaröykkiötyyppi
* hiidenkirnu, jäätikkösyntyinen kallion pinnanmuoto
* hiidenkivi, siirtolohkare. 

## Paikannimi
* Hiisi, kyläkeskus ja historiallinen kylä Perttelissä Salossa
* Hiisijärvi, Oulujoen vesistöön kuuluva järvi Kainuussa
* Hiidenmaa, saari ja maakunta Virossa
* Hiidenvesi, Mustionjoen vesistöön kuuluva järvi läntisellä Uudellamaalla. 
* Hiitola, entinen Suomen kunta Laatokan Karjalassa Suomen Neuvostoliitolle luovuttamalla alueella
* Hiidenkylä, kylä Pyhäjärvellä
* Hiisi, HAT-P-38b, eksoplaneetta
* Hiisi, Aurinkokunnan transneptunisen kohteen Lempo suurin kuu

## Sukunimi
* Lauri Hiisi, ent. *Helenius* (1897–1989), suomalainen everstiluutnantti, Suomen sotilasasiamies Pariisissa ja *Pankkiriliike L. Hiisi Oy*:n perustaja 

## Muita
* Hiiden alue, Lohjasta lähikuntineen käytetty nimitys
* Hiiden opisto, kansalaisopisto Lohjalla ja lähikunnissa
* Hiisi-TV, paikallistelevisio Vihdissä Karkkilassa ja Lohjalla
* Hiisi-Golf, golfklubi Lempäälässä
* Hui hai hiisi, lastenohjelma
* Hiisi, Lordi-yhtyeen basisti
* Panimoyhtiö Hiisi, jyväskyläläinen panimo
Walton Goggins

**Walton Sanders Goggins Jr.** (s. 10. marraskuuta 1971 Birmingham, Alabama) on yhdysvaltalainen näyttelijä, joka tunnetaan muun muassa televisiosarjoista *[[Justified (televisiosarja)|Justified]]* ja *[[Shield – lain varjolla]]* sekä elokuvista kuten *[[Medusan verkko (vuoden 2002 elokuva)|Medusan verkko]]*, *[[Predators (elokuva)|Predators]]* ja *[[Cowboys & Aliens]]*.

## Osittainen filmografia
**[[Ikuisesti nuori]]* (1992)
**[[Karate Kid saa seuraajan]]* (1994)
**[[The Crow: Pelastus]]* (2000)
**[[Shanghai Noon]]* (2000)
**[[Joy Ride]]* (2001)
**[[Medusan verkko (vuoden 2002 elokuva)|Medusan verkko]]* (2002)
**[[Shield – lain varjolla]]* (2002–2008)
**[[House of 1000 Corpses]]* (2003)
**[[Maailman nopein intiaani]]* (2005)
**[[Damage (vuoden 2009 elokuva)|Damage]]* (2009)
**[[Criminal Minds – FBI-tutkijat]]* (2009)
**[[C.S.I. Miami]]* (2009)
**[[Justified (televisiosarja)|Justified]]* (2010–2012)
**[[Predators (elokuva)|Predators]]* (2010)
**[[Cowboys & Aliens]]* (2011)
**[[Olkikoirat (vuoden 2011 elokuva)|Olkikoirat]]* (2011)
**[[Lincoln (vuoden 2012 elokuva)|Lincoln]]* (2012)
**[[Django Unchained]]* (2012)
**[[G.I. Joe: Kosto]]* (2013)
**[[Machete Kills]]* (2013)
**[[The Hateful Eight]]* (2016)
**[[Maze Runner: The Death Cure]]* (2018)
**[[Tomb Raider (vuoden 2018 elokuva)|Tomb Raider]]* (2018)
**[[Ant-Man and the Wasp]]* (2018)
**[[Once Upon a Time in Hollywood]]* (2019)

## Lähteet

## Aiheesta muualla

*
Helsinki Wolverinesin kausi 2012

**Helsinki Wolverinesin kausi 2012** oli amerikkalaisen jalkapallon seuran Helsinki Wolverinesin historian 12. kausi Vaahteraliigassa. Kyseessä oli kaikkiaan Wolverinesin seurahistorian 17. toimintakausi.

Wolverines lähti kauteen hallitsevana mestarina sijoittuen runkosarjassa ensimmäiseksi. Wolverines voitti kaudella 2012 yhdeksän heidän kymmenestä runkosarjaottelusta. Pudotuspeleissä Wolverines eteni Vaahteramalja XXXIII:hin päihittämällä Porvoo Butchersin pudotuspelien välierässä 35-16 Helsingin Velodromilla. Vaahteramaljassa Wolverines hävisi Helsinki Roostersille luvuin 17-20. Seuran sijoitus oli täten SM-hopea.

Wolverinesin edustusjoukkue voitti kaikki Vaahteraliigan joukkueet Helsinki Roostersia lukuun ottamatta. Wolverines hävisi Roostersille kahdesti. Ensiksi Velodromilla Wolverinesin kotiottelussa ja toisen kerran Sonera Stadiumilla Vaahteramaljassa.

## Edustusjoukkue
### Sarjataulukko

Tilanne 24.8.2012

### Ottelut
#### Runkosarja

#### Pudotuspelit

### Kauden 2012 rosteri

;Pelinrakentaja
12 - Cedric Johnson

;Keskushyökkääjät
8 - Mike Andrew
9 - Timi Peltomäki
28 - Stephen Stokes

;Laitahyökkääjät
10 - Sami Kujansuu
11 - Teemu Kuusisto
16 - Teemu Rantanen
80 - Tommi Pinta
81 - Tuomas Mankki
82 - Tuomas Huusko
84 - Jere Kalla
86 - Nikke Puskala

;Hyökkäyksen linjamiehet
52 - Tatu Tarkiainen
60 - Jouni Luopajärvi
64 - Kamran Osman
67 - Karri Kuuttila
69 - Tony Pietilä
76 - Lari Anderson
79 - Antero Nikku

;Puolustuksen linjamiehet
14 - Toni Pennanen
56 - Oskari Halttunen
57 - Jarmo Rintanen
59 - Sampsa Salmela
77 - Aaro Eliasson
96 - Victor Sarvi
98 - Sander Toomla

;Tukimiehet
1 - Kalle Da Silva
4 - Matti Vainiainen
29 - Isto Laalo
36 - Efe Evwaraye
42 - Ari Päivänrinta
44 - Anssi Nevalainen
45 - Aarno Sjöblom
46 - Jaakko Eskelinen
48 - Matti Lottonen
50 - Sami Toivonen
54 - Anssi Saari
55 - Max Westerlund

;Takapuolustajat
3 - Hannu Abonce
6 - Jeremy Henderson
7 - Ric Hennessy
19 - Tuukka Hämäläinen
20 - Tom Kokkonen
21 - Timo Heikkinen
36 - Jussi Penttinen

;Potkaisijat
2 - Janne Kalpio
22 - Aku Kuhlman
82 - Jukka Satola

;Valmentajat
Head Coach - Janne Seppä
Assistant Coaches - Mike Garza & Mika Ahonen
Manageri - Peetja Mannila

## Lähteet
Novorossijskin satama

**Novorossijskin satama** (, LOCODE: RU NOI tai RU NVS) on Venäjän Krasnodarin aluepiiriin Novorossijskin kaupungissa, Mustanmeren koillisosissa sijaitseva suuri merisatama.

Sataman pääoperaattorina on pörssinoteerattu satamayhtiö (OAO Novorossijski morskoi torgovyi port), jonka enemmistöomistus on Venäjän valtiolla. Tämä satamaoperaattori toimii myös Suomenlahden Primorskin öljysatamassa.

## Sataman rahtimäärät
Vuosina 2014–2016 Novorossijsk oli selkeästi Venäjän suurin kauppasatama.

**Novorossijskin sataman vuosittainen rahtimäärä:**

## Lähteet

## Aiheesta muualla

*Venäjän federaation meri- ja jokiliikennevirastoon kuuluva Novorossijskin merisatamahallinto   (ampnovo.ru)
*Novorossijskin sataman pohjapiirros  (morinfocenter.ru)
*Novorossijski morskoi torgovyi port -yhtiön, Venäjän suurimman satamaoperaattorin kotisivut  (nmtp.info)
Tape

**Tape** on vuonna 2001 ensi-iltansa saanut Richard Linklaterin ohjaama yhdysvaltalainen draamaelokuva. Sen pääosissa ovat Ethan Hawke, Robert Sean Leonard ja Uma Thurman. Koko elokuva kulkee reaaliajassa. *Tapessa* on ainoastaan kolme näyttelijää, ja elokuvan kohtaukset sijoittuvat neljän seinän sisällä olevaan yhteen huoneeseen.

*Tapen* käsikirjoituksen laati Stephen Belber. Käsikirjoitus pohjautuu Belberin samannimiseen näytelmään *[[Tape (näytelmä)|Tape]]* (1999). Tuottajina toimivat Alexis Alexanian, Anne Walker-McBay ja Gary Winick.

Uma Thurman oli ehdokkaana roolisuorituksestaan Independent Spirit -palkinnon saajaksi vuonna 2002. Vuoden 2001 Venetsian elokuvajuhlilla Richard Linklater voitti Laterna Magica Prizen.

## Juoni

*Tape* sijoittuu Michiganin Lansingissa sijaitsevaan motellihuoneeseen.

Huumeita käyttävä Vince (Ethan Hawke) lojuu motellihuoneessaan ja hänen kaverinsa John saapuu kylään. Heillä alkaa pieni keskustelu menneistä high school -vuosista ja tulevasta, mikä kulkee koko ajan eteenpäin ja eteenpäin. Kävi ilmi, että Vince yrittää saada Johnin paljastamaan mukamas Johnin kymmenen vuotta sitten tekemä raiskaus. Vince saakin nauhoitettua Johnin tunnustuksen kasetille, ja Johnin yllätykseksi huoneeseen saapuu yksi uusi henkilö kyläilemään: Amy, tyttö, jonka Jon mukamas raiskasi. Alkaa vaihe, jossa kaikki tuntevat välillä itsensä vaivaantuneiksi. Lopulta Amy tekee teon, joka toimii pienenä opetuksena molemmille miehille...

## Näyttelijät

## Tuotanto
*Tape* kuvattiin New Yorkissa.

*Tapea* mainostettiin mainoslauseella *Some things can't be erased.*

## Vastaanotto
*Tape* sai ensimmäisen ensi-iltansa kotimaassaan Sundancen elokuvajuhlilla 26. tammikuuta vuonna 2001. Tämän jälkeen *Tape* kiersi elokuvajuhlia, kuten Kanadan Toronton elokuvajuhlat 8. syyskuuta 2001 ja Vancouverin elokuvajuhlat 10. lokakuuta 2001. *Tape* sai maanlaajuisen ensi-iltansa Yhdysvalloissa 2. marraskuuta vuonna 2001. Suomessa *Tape* sai ensi-iltansa Helsingin elokuvajuhlilla 24. syyskuuta vuonna 2002.

*Tape* on saanut pääosin positiivista palautetta. *Tapella* on Rotten Tomatoes -sivustolla 77 prosentin "tuore"-arvosana, joka perustuu 90 arvosteluun. Draama on saanut 71 pistettä sadasta 26 arvostelun perusteella Metacriticissä.

Elokuvakriitikko Roger Ebert antoi *Tapelle* 3.5 tähteä neljästä. *[[The New York Times]]in* elokuvakriitikko Stephen Holden kutsui elokuvaa teräväksi ja ylisti näyttelijäkaarta annettuaan heidän elokuvauriensa psykologisimmat roolisuoritukset. *[[Entertainment Weekly]]n* kriitikko Owen Gleiberman antoi elokuvalle A-.

*Tape* on julkaistu myös DVD:lle.

## Lähteet

## Aiheesta muualla
* 
* 
* ''Tape'' Rotten Tomatoesissa 
* ''Tape'' Metacriticissä
Kappeliluoto

**Kappeliluoto** on Porin Reposaaressa sijaitseva vanha kirkonpaikka ja entinen saari. Paikalla on aikoinaan ollut merenkulkijoiden ja kalastajien käyttämä kappeli eli ns. Merikappeli sekä pieni kalastajakylä.

Kappeliluoto oli vielä 1800– ja 1900-lukujen vaihteessa erillinen saari, mutta se on myöhemmin maankohoamisen johdosta kasvanut kiinni Reposaareen ja Tahkoluoton. Lampaluodosta sen erottaa kapea *Kappelinsunti* -niminen salmi. Saaren kautta on kulkenut ikivanha Kokemäenjoen suulle johtava laivaväylä. Sitä ovat käyttäneet jo keskiajalla Ulvilan ja Teljän kauppapaikoille purjehtineet saksalaiset hansakauppiaat. On mahdollista, että ensimmäinen kappeli on rakennettu jo tuolloin. Kappeliluodon kappeli hävisi viimeistään 1700-luvulla, mutta paikalla järjestettiin kesäaikaan jumalanpalveluksia vielä 1850-luvulla.

Kappeliluotoa on käytetty myös hautausmaana. 1800-luvun puolivälissä paikalle tiedetään haudatun ainakin kolme vainajaa, mutta on mahdollista että hautauksia on vuosisatojen kuluessa tehty useampiakin. Kappelin ja hautausmaan lisäksi paikalla on ollut kalastajakylä. Vuonna 1981 suoritetuissa kaivauksissa Kappeliluodosta löydettiin vanha kaivo, useita rakennusten perustuksia sekä kiveyksiä, jotka ovat todennäköisesti peräisin kalastajien asumuksista. 1870-luvulta aina 1940-luvulle asti alueella sijaitsi Reposaaren sahan lautatarha. 

Kappeliluodon läpi kulkevat nykyään Reposaareen johtava Seututie 269 sekä Tahkoluodon satamaan kulkeva Tampere–Pori-radan osuus. Lisäksi Kappeliluodossa on pienveneille tarkoitettu venesatama.

Kappeliluodon korkeimmalle kohdalle on rakennettu ympyränmuotoinen kivimuuri, jonka keskellä on kivistä muurattu muistomerkki.

## Lähteet
*Museovirasto, Kulttuuriympäristö rekisteriportaali 
*Satakunnan Museo, Tahkoluoto–Paakarit osayleiskaavaluonnoksen laatimiseen liittyvä arkeologinen inventointi
M/S Turso

**M/S ''Turso**'' on Helsingissä vuonna 1896 rakennettu hinaaja. Alus on merkitty Museoviraston Perinnelaivarekisteriin, ja sen omistaa Jukka Pohjamo.

## Lähteet